Geoff Sanderson

Geoff M. Sanderson (s. 1. helmikuuta 1972 Hay River, Luoteisterritoriot, Kanada) on uransa lopettanut kanadalainen jääkiekkoilija, pelipaikaltaan vasen laitahyökkääjä.

 Ura 

Hartford Whalers varasi Sandersonin vuoden 1990 NHL:n varaustilaisuudessa toisella kierroksella varausvuorolla 36. Ennen NHL-uraansa Sanderson edusti juniorina WHL:n Swift Current Broncosia kaudet 1988–1991.

Sanderson teki NHL-debyyttinä hänet varanneessa Hartfordissa kaudella 1990–1991 pelaten 2 ottelua runkosarjassa tehopistein 0+1. Ensimmäisellä täydellä kaudellaan NHL:ssä Sanderson teki 64 ottelussa tehopisteet 13+18=31. Kaudella 1992–1993 hän teki uransa parhaat pisteet runkosarjassa tekemällä 82 ottelussa tehopisteet 46+43=89. Sanderson pelasi kaudet 1991–1997 Hartfordissa lukuun ottamatta NHL:n työsulun takia pelattua 12 ottelua SM-liigan HPK:ssa. Sanderson teki HPK:ssa pelaamissaan otteluissa tehopisteet 6+4=10. Hartfordin aikanaan Sanderson pelasi NHL:n tähdistöottelussa vuosina 1994 ja 1997.

Kaudeksi 1997–1998 Hartford Whalers myytiin, ja joukkue siirtyi Pohjois-Carolinan Raleighiin vaihtaen nimekseen Carolina Hurricanes. Sanderson pelasi Carolinassa vain 40 ottelua runkosarjassa tehopistein 7+10=17 ennen kuin hänet kaupattiin Vancouver Canucksiin tammikuussa 1998. Sanderson ehti pelata Vancouverissa vain 9 ottelua tehopistein 0+3 ennen kuin hänet kaupattiin Buffalo Sabresiin, jossa hän pelasi kauden loppuun.

Sanderson pelasi Buffalossa kolme kautta vuosina 1997–2000 ja pääsi kaudella 1998–1999 Stanley Cup -finaaleihin, joissa kuitenkin Dallas kaatoi Buffalon otteluvoitoin 4–2.

Buffalo ei suojannut Sandersonia vuoden 2000 laajennusdraftissa jolloin Columbus Blue Jackets varasi Sandersonin numerolla 24. Columbuksessa Sanderson pelasi kaudet 2000–2004 ja teki ensimmäisellä kaudellaan joukkueessa tehopisteet 30+26=56. Kaudella 2002–2003 Sanderson teki kuudetta kertaa urallaan runkosarjassa vähintään 30 maalia, kun hän teki kaudella tehopisteet 34+33=67.

Sanderson palasi Vancouver Canucksiin kaudeksi 2003–2004. Hän edusti kausina 2003–2008 Vancouverin lisäksi Sveitsin pääsarjan Genève-Servettea, toistamiseen urallaan Columbus Blue Jacketsia, Phoenix Coyotesia, Philadelphia Flyersia ja Edmonton Oilersia ennen kuin lopetti uransa vuonna 2008.

Sanderson ei ole virallisesti ilmoittanut uransa loppumisesta, mutta hän ei ole pelannut otteluakaan kauden 2007–2008 jälkeen.

Sanderson on edustanut Kanadan maajoukkuetta vuosien 1993, 1994 ja 1997 jääkiekon maailmanmestaruuskilpailuissa, joissa hän voitti kultaa vuosina 1994 ja 1997.

Sandersonin serkut Wade Brookbank ja Sheldon Brookbank ovat myös jääkiekkoilijoita, jotka pelaavat NHL:ssä.

 Tilastot 

 1987–88 St. Albert Royals AMHL 45 65 55 120 175 — — — — — 1988–89 Swift Current Broncos WHL 58 17 11 28 16 12 3 5 8 6 1988–89 Swift Current Broncos M-Cup 2 0 0 0 0 — — — — — 1989–90 Swift Current Broncos WHL 70 32 62 94 56 4 1 4 5 8 1990–91 Swift Current Broncos WHL 70 62 50 112 57 3 1 2 3 4 1990–91 Hartford Whalers NHL 2 1 0 1 0 3 0 0 0 0 1990–91 Springfield Indians AHL — — — — — 1 0 0 0 2  1991–92 Hartford Whalers NHL 64 13 18 31 18 7 1 0 1 2 1992–93 Hartford Whalers NHL 82 46 43 89 28 — — — — —       MM  8  3  3  6  2  1993–94 Hartford Whalers NHL 82 41 26 67 42 — — — — —       MM  8  4  2  6  8  1994–95 HPK SM-liiga 12 6 4 10 24 — — — — — 1994–95 Hartford Whalers NHL 46 18 14 32 24 — — — — — 1995–96 Hartford Whalers NHL 81 34 31 65 40 — — — — — 1996–97 Hartford Whalers NHL 82 36 31 67 29 — — — — —        MM  11  3  2  5  2  1997–98 Carolina Hurricanes NHL 40 7 10 17 14 — — — — — 1997–98 Vancouver Canucks NHL 9 0 3 3 4 — — — — — 1997–98 Buffalo Sabres NHL 26 4 5 9 20 14 3 1 4 4 1998–99 Buffalo Sabres NHL 75 12 18 30 22 19 4 6 10 14 1999–00 Buffalo Sabres NHL 67 13 13 26 22 5 0 2 2 8 2000–01 Columbus Blue Jackets NHL 68 30 26 56 46 — — — — — 2001–02 Columbus Blue Jackets NHL 42 11 5 16 12 — — — — — 2002–03 Columbus Blue Jackets NHL 82 34 33 67 34 — — — — — 2003–04 Columbus Blue Jackets NHL 67 13 16 29 34 — — — — — 2003–04 Vancouver Canucks NHL 13 3 4 7 4 7 1 1 2 4 2004–05 Genève-Servette HC NLA 9 4 1 5 29 — — — — — 2005–06 Columbus Blue Jackets NHL 2 0 0 0 0 — — — — — 2005–06 Phoenix Coyotes NHL 75 25 21 46 58 — — — — — 2006–07 Philadelphia Flyers NHL 58 11 18 29 44 — — — — — 2007–08 Edmonton Oilers NHL 41 3 10 13 16 — — — — — NHL yhteensä.  1104 355 345 700 511 55 9 10 19 32

 Lähteet 

Luokka:Kanadalaiset jääkiekkoilijat
Luokka:Hartford Whalersin varaamat pelaajat
Luokka:Jääkiekon maailmanmestarit
Luokka:Vuonna 1972 syntyneet
Luokka:Elävät henkilöt